**Rámcová dohoda**

uzavretá v súlade s ust. § 269 ods. 2 a nasl. Zákona č. 513/1991 Zb. Obchodný zákonník v znení neskorších predpisov a ust. § zákona č. 343/2015 Z. z. o verejnom obstarávaní a zmene a doplnení niektorých zákonov v znení neskorších predpisov

(ďalej len „**Dohoda**“ alebo aj „**RD**“)

**Článok I.**

**Účastníci Dohody**

**Predávajúci**

Obchodné meno:

Sídlo:

IČO:

DIČ:

IčDPH:

Registrácia:

Bankové spojenie:

Číslo účtu:

Štatutárny zástupca:

Tel.:

Fax:

e-mail:

internetová adresa:

(ďalej len „**Predávajúci**“)

**Kupujúci:**

Obchodné meno: Stredoslovenský ústav srdcových a cievnych chorôb, a.s.

Sídlo: Cesta k nemocnici 1, 974 01 Banská Bystrica

IČO: 36 644 331

DIČ: 2022102753

IčDPH: SK2022102753

Registrácia: Obchodný register Okresného súdu Banská Bystrica, Oddiel: Sa, Vložka č.: 842/S

Bankové spojenie: Všeobecná úverová banka, a.s.

Číslo účtu: SK59 0200 0000 0037 1089 6554

Štatutárny zástupca: MUDr. Juraj Frajt, MPH - predseda predstavenstva

 MUDr. Matej Vozár, MPH – podpredseda predstavenstva

(ďalej len „**Kupujúci**“)

(Kupujúci a Predávajúci ďalej spoločne aj ako „**zmluvné strany**“ alebo aj „**účastníci dohody**“)

Kupujúci sa v súlade so zákonom č. 343/2015 Z. z o verejnom obstarávaní a o zmene a doplnení niektorých zákonov v znení neskorších predpisov (ďalej len „**zákon o verejnom obstarávaní**“) na účely tejto Dohody považuje za verejného obstarávateľa a Predávajúci za uchádzača.

**Článok II.**

**Východiskové podklady**

Podkladom na uzavretie RD sú súťažné podklady a ponuka úspešného uchádzača, predložená do verejnej súťaže na dodanie tovaru pod názvom **„Špeciálny zdravotnícky materiál pre komplexnú intervenčnú liečbu kardiovaskulárnych ochorení srdca a ciev“, časť č. ...............** vyhlásenej podľa zákona o verejnom obstarávaní a zverejnenej vo Vestníku verejného obstarávania č. ................., pod značkou ................., a v Úradnom vestníku EÚ č. ..................., pod značkou .................. . V Dohode účastníci dohody upravujú podmienky na dodávku predmetu dohody, ktoré budú v priebehu platnosti Dohody realizované plneniami strán v rozsahu podľa potrieb Kupujúceho na základe písomných objednávok Kupujúceho.

**Článok III.**

**Predmet Dohody**

1. Predmetom tejto Dohody je
* stanovenie základných práv a povinností účastníkov dohody a zároveň
* dohoda oboch jej účastníkov o tom, že počas platnosti a účinnosti RD a za podmienok v nej dohodnutých sa Predávajúci zaväzuje dodať Kupujúcemu tovar podľa bodu 2 tohto článku Dohody na základe písomných objednávok Kupujúceho a previesť na Kupujúceho vlastnícke právo k tovaru a záväzok Kupujúceho zaplatiť Predávajúcemu za dodaný tovar cenu podľa tejto RD.
1. Tovarom sa na účely tejto Dohody rozumie špeciálny zdravotnícky materiál pre komplexnú intervenčnú liečbu kardiovaskulárnych ochorení srdca a ciev, časť č ............... (ďalej len „**tovar**“ alebo aj „**predmet Dohody**“ alebo aj „**predmet plnenia**“) a to podľa opisu (špecifikácie) uvedenej v Prílohe č. 1 k tejto Dohode, ktorá tvorí neoddeliteľnú súčasť tejto Dohody.
2. Zmena a rozšírenie sortimentu špecifikovaného v Prílohe č. 1 tejto Dohody nie je možné. Pokiaľ zo strany výrobcu dôjde k inovácií niektorých druhov tovarov uvedených v Prílohe č.1 tejto Dohody tak, že inovovaným druhom tovaru sa nahradzuje pôvodný druh tovaru, nejde o zmenu a rozšírenie sortimentu predmetu Dohody a tieto inovované výrobky sú predmetom tejto Dohody. Predávajúci je povinný Kupujúcemu na inovovaný druh tovaru predložiť ES vyhlásenie o zhode výrobcu, platný certifikát a doklad o pridelení ŠUKL kódu. Inovované tovary, ich špecifikácia a jednotkové ceny s presným určením, ktorý tovar nahrádzajú, budú písomne spracované vo forme dodatku k Prílohe č. 1 tejto Dohody, ktorý bude opatrený pečiatkou a podpisom oprávneného zástupcu každého z účastníkov dohody.
3. Ak Predávajúci z objektívne nezavinených dôvodov nemá možnosť dodať dohodnuté druhy predmetu RD (resp. položky tovarov) uvedené v Prílohe č. 1 tejto RD, je oprávnený po predchádzajúcom písomnom súhlase Kupujúceho dodať ich ekvivalent, t.j. druh tovaru s minimálne rovnakými parametrami a vlastnosťami. Dôkazné bremeno týkajúce sa nemožnosti dodať dohodnuté druhy RD je na strane Predávajúceho.
4. Súčasťou predmetu Dohody sú služby spojené s dodaním tovaru, t.j. najmä zabezpečenie kompletizácie tovaru, jeho dopravy a vyloženia na mieste plnenia a poskytnutie písomných dokumentov potrebných pre prácu a to najmä: technická dokumentácia, manuál pre prácu s tovarom v slovenskom alebo českom jazyku (ďalej len „**súvisiace služby**“).
5. Predávajúci sa zaväzuje dodávať predmet Dohody uvedený v bode 1. tohto článku Dohody spoločne s dokladmi, ktoré sú potrebné na prevzatie a užívanie tovaru a ktorými sú dodací list so základnými údajmi o dodávke, s označením obalového materiálu v slovenskom jazyku (ďalej len „**doklady**“).
6. Predávajúci sa zaväzuje, že počas zmluvného vzťahu bude poskytovať Kupujúcemu poradenskú a informačnú činnosť, a to bez zbytočného odkladu po požiadaní Kupujúceho.
7. Tovar, ktorý je predmetom tejto RD musí byť registrovaný v Štátnom ústave pre kontrolu liečiv.
8. Predávajúci sa zaväzuje uviesť  v Dohode, pri špecifikácii predmetu Dohody – tovaru, ako aj vo všetkých faktúrach vystavených kupujúcemu na základe tejto Dohody, kód Ministerstva zdravotníctva Slovenskej republiky začínajúci  písmenom X s následným päťčíslím, v prípade, že bol pridelený zdravotníckej pomôcke v procese kategorizácie (ďalej len „**X kód**“.) Uvedeným, nie je dotknutá povinnosť Predávajúceho uvádzať aj kód pridelený Štátnym ústavom pre kontrolu liečiv. Účastníci dohody sa dohodli, že zmenu X kódu, pri súčasnom zachovaní ostatných náležitostí predmetu Dohody, nepovažujú za zmenu tejto Dohody a nie je potrebné na jej základe vyhotovovať dodatok k tejto Dohode.

**Článok IV.**

**Zmluvná cena a platobné podmienky**

1. Kupujúci neposkytne Predávajúcemu preddavok ani zálohu na predmet plnenia podľa tejto Dohody.
2. Cena za dodanie predmetu Dohody je stanovená v zmysle zákona č. 18/1996 Z.z. o cenách v znení neskorších predpisov a vyhlášky Ministerstva financií SR č. 87/1996 Z.z. v znení neskorších predpisov, ktorou sa vykonáva zákon č. 18/1996 Z.z. o cenách. V cene sú zahrnuté aj súvisiace služby.
3. Ceny predmetu Dohody podľa Prílohy č. 1 tejto Dohody sú ceny konečné, nemenné, s možnosťou ich úpravy, ak nie je ďalej dojednané inak, iba pri zákonnej zmene sadzby DPH.
4. Predávajúci sa zaväzuje, že počas platnosti tejto Dohody bude garantovať ceny predmetu Dohody podľa článku III. uvedené v Prílohe č. 1.
5. Úhrada kúpnej ceny bude realizovaná formou bezhotovostného styku. Splatnosť faktúry bude 30 kalendárnych dní odo dňa jej doručenia Kupujúcemu, a to bezhotovostným prevodom na účet Predávajúceho uvedený na faktúre. Faktúra sa považuje za uhradenú dňom pripísania peňažných prostriedkov na účet Predávajúceho.
6. Faktúra musí obsahovať náležitosti daňového dokladu zákona č. 222/2004 Z. z. o dani z pridanej hodnoty v znení neskorších predpisov. V prípade, že výška kúpnej ceny na faktúre bude nesprávna, alebo ak doručená faktúra nebude obsahovať všetky náležitosti daňového dokladu, alebo bude faktúra obsahovať chyby v písaní a/alebo počítaní je Kupujúci oprávnený vrátiť faktúru Predávajúcemu na jej opravu alebo doplnenie. Odo dňa doručenia opravenej a/alebo doplnenej faktúry Kupujúcemu začína plynúť nová lehota splatnosti.
7. Predávajúci je povinný vystaviť faktúru za dodávku tovaru najneskôr do piateho pracovného dňa v mesiaci, nasledujúceho po dni dodania tovaru.
8. Kupujúci je oprávnený zadržať časť ceny vo výške zodpovedajúcej dani z pridanej hodnoty vyúčtovanej tou-ktorou faktúrou v prípade, ak u Predávajúceho nastanú dôvody pre zrušenie registrácie pre daň z pridanej hodnoty a/alebo Finančné riaditeľstvo Slovenskej republiky zverejní Predávajúceho v zozname osôb, u ktorých nastali dôvody pre zrušenie registrácie pre daň z pridanej hodnoty vedenom na portáli Finančnej správy Slovenskej republiky, a to až do času, keď Predávajúci hodnoverným spôsobom preukáže Kupujúcemu, že u neho tieto dôvody pominuli.

**Článok V.**

**Osobitné ustanovenia o určení ceny plnenia**

1. V prípadoch legislatívnej zmeny cien v dôsledku zmeny aktuálneho Cenového opatrenia MZ SR, ktorým sa ustanovuje rozsah regulácie cien v oblasti zdravotníctva, zákona č.363/2011 Z. z. o rozsahu a podmienkach úhrady liekov, zdravotníckych pomôcok a dietetických potravín na základe verejného zdravotného poistenia a o zmene a doplnení niektorých zákonov, aktuálne platného Zoznamu kategorizovaných špeciálnych zdravotníckych materiálov alebo aktuálne platným Zoznamom liekov s úradne určenou cenou (ďalej len „**legislatívna zmena ceny**“), je Predávajúci povinný bezodkladne, najneskôr však do 5 pracovných dní od účinnosti legislatívnej zmeny ceny, túto legislatívnu zmeny ceny oznámiť a zároveň doručiť Kupujúcemu dodatok, predmetom ktorého bude upravená cena vyplývajúca z legislatívnej zmeny ceny. Zároveň do doby účinnosti dodatku podľa predchádzajúcej vety, sa Predávajúci zaväzuje poskytnúť Kupujúcemu zľavu vo výške rozdielu medzi zmluvnou cenou a cenou zistenou po legislatívnej zmene ceny.
2. V prípadoch zmeny cien v dôsledku zmeny aktuálne platného Zoznamu kategorizovaných špeciálnych zdravotníckych materiálov s maximálnou výškou úhrady Všeobecnej zdravotnej poisťovne, a.s., DÔVERA zdravotnej poisťovne, a.s. a Union zdravotnej poisťovne, a.s. a taktiež v prípadoch zmeny cien v dôsledku zmeny aktuálne platného Zoznamu nekategorizovaných špeciálnych zdravotníckych materiálov s maximálnou výškou úhrady Všeobecnej zdravotnej poisťovne, a.s., DÔVERA zdravotnej poisťovne, a.s. a Union zdravotnej poisťovne, a.s. (ďalej len „**zmena ceny**“), je Predávajúci povinný o zmene ceny bezodkladne, najneskôr však do 5 pracovných dní od účinnosti zmeny ceny, Kupujúcemu predložiť návrh ďalšieho postupu vo veci úpravy ceny (napr. návrh na uzavretie dodatku, predmetom ktorého bude zníženie zmluvnej ceny a pod.).
3. V prípade, ak sa po uzatvorení tejto RD preukáže, že na relevantnom trhu existuje cena (ďalej tiež ako „**nižšia cena**“) za rovnaké alebo porovnateľné plnenie ako je obsiahnuté v tejto Dohode a Predávajúci už preukázateľne v minulosti za takúto nižšiu cenu plnenie poskytol, resp. ešte stále poskytuje, pričom rozdiel medzi nižšou cenou a cenou podľa tejto RD je viac ako 5% v neprospech ceny podľa tejto Dohody, zaväzuje sa Predávajúci poskytnúť Kupujúcemu pre takéto plnenie objednané po preukázaní tejto skutočnosti dodatočnú zľavu vo výške rozdielu medzi ním poskytovanou cenou podľa tejto RD a nižšou cenou.
4. Predávajúci je povinný bezodkladne, najneskôr však do 5 pracovných dní od zistenia nižšej ceny podľa bodu 3. tohto článku RD, doručiť Kupujúcemu dodatok, predmetom ktorého bude upravená cena zistená postupom podľa bodu 3. tohto článku Dohody.
5. Kupujúci za účelom zistenia aktuálnej ceny tovaru, za ktorú je možné tovar aktuálne na trhu obstarať, je oprávnený vykonať v súlade s príslušnými ustanoveniami zákona o verejnom obstarávaní prieskum trhu.
6. Prieskum trhu podľa predchádzajúceho bodu musí byť realizovaný prostredníctvom minimálne troch nezávislých ponúk na tovar, resp. na jeho jednotlivé položky, pričom obdobím, za ktoré sa ceny porovnávajú, je obdobie šiestich mesiacov bezprostredne predchádzajúcich určeniu ceny za opakované plnenie, ktoré budú predmetom písomnej objednávky Kupujúceho. Ponuky, ktoré je Kupujúci oprávnený posudzovať v rámci prieskumu trhu, musia byť čo do kvality tovaru a podmienok jeho dodania zhodné s podmienkami dohodnutými v tejto RD. O prieskume trhu je Kupujúci povinný viesť písomnú dokumentáciu.
7. V prípade, ak priemer celkovej ceny za tovar vypočítaný z troch najlacnejších ponúk získaných v rámci prieskumu trhu je nižší ako cena tovaru uvedená v Prílohe č. 1 tejto RD, je Predávajúci povinný rokovať s Kupujúcim o znížení ceny na základe písomnej výzvy Kupujúceho, a to bezodkladne po doručení takejto výzvy, najneskôr však do siedmich kalendárnych dní, ak sa zmluvné strany nedohodnú inak.
8. V prípade, ak sa zmluvné strany dohodnú na znížení ceny predmetu tejto RD na hodnotu aktuálnej priemernej trhovej ceny určenej prieskumom trhu podľa ustanovení tohto článku RD, príp. na cene nižšej ako je aktuálna priemerná trhová cena, sú povinné uzavrieť bezodkladne, najneskôr v lehote siedmich kalendárnych dní odo dňa uskutočnenia rokovania podľa bodu 7. tohto článku RD, písomný dodatok k tejto RD, ktorým sa upraví Príloha č. 1 tejto RD v súlade s dohodou zmluvných strán.
9. V prípade, ak sa zmluvné strany nedohodnú na znížení ceny predmetu tejto RD na hodnotu aktuálnej priemernej trhovej ceny určenej prieskumom trhu podľa ustanovení tohto článku RD, príp. na cene nižšej ako je aktuálna priemerná trhová cena, alebo v prípade, ak Predávajúci nie je schopný dodať alebo nedodá predmet tejto RD za cenu určenú prieskumom trhu podľa tohto článku RD, alebo v prípade márneho uplynutia lehoty podľa bodu 7. tohto článku RD, je Kupujúci oprávnený RD vypovedať.

**Článok VI.**

**Miesto, termín a spôsob dodania**

1. Miestom plnenia je Stredoslovenský ústav srdcových a cievnych chorôb a.s., so sídlom uvedeným v článku I. tejto Dohody, Lekáreň SÚSCCH (príjem tovaru v dobe od 07,30 hod do 14,30 hod.).
2. Kupujúci si vyhradzuje právo v prípade zvýšenia, resp. zníženia počtu spracovateľských miest jednostranne zvýšiť resp. znížiť počet miest plnenia. O zvýšení resp. znížení počtu miest plnenia bude Kupujúci bez zbytočného odkladu informovať Predávajúceho.
3. Predávajúci sa zaväzuje dodávať predmet Dohody v súlade s Prílohou č. 1 Kupujúcemu v termíne dodania **najneskôr do 48 hodín** od obdržania objednávky Kupujúceho, v súlade s požadovanou špecifikáciou, v požadovanom množstve, kvalite, vrátane balenia a doručenia v zmysle objednávky. Do uvedeného termínu sa nezapočítavajú dni pracovného voľna, pracovného pokoja a štátne sviatky. Súčasťou dodávky musí byť dodací list so základnými údajmi o dodávke. To neplatí, ak je súčasťou dodávky priamo faktúra, ktorá zároveň slúži aj ako dodací list. Predávajúci súčasne dodací list, resp. faktúru, k predmetu kúpy, zašle Kupujúcemu najneskôr v termíne jeho dodania, aj v elektronickej forme, konkrétne vo formáte ...................... na e-mailovú adresu: .......................... .
4. Predávajúci je povinný upovedomiť Kupujúceho o dodaní predmetu Dohody minimálne jeden deň vopred. Predávajúci je povinný informovať Kupujúceho o skutočnosti podľa predchádzajúcej vety preukázateľným spôsobom. V prípade, že Predávajúci upovedomí o skutočnosti podľa prvej vety tohto bodu Dohody Kupujúceho telefonicky, je Predávajúci povinný potvrdiť toto oznámenie aj písomným spôsobom, a to v lehote podľa prvej vety tohto bodu Dohody.
5. Predmet Dohody prevezme poverený zodpovedný zamestnanec Kupujúceho a prevzatie dodávky v mieste určenia potvrdí. Meno zodpovedného zamestnanca Kupujúci oznámi Predávajúcemu najneskôr 1 deň pred dodaním tovaru. Predmet kúpy sa považuje za dodaný dňom jeho písomného prevzatia Kupujúcim v dodacom liste.
6. Kupujúci bude vystavovať objednávky na predmet Dohody približne 1x za ........................ .
7. Kupujúci je oprávnený zaslať Predávajúcemu objednávku na predmet Dohody prostredníctvom poštového podniku, faxom na faxové číslo Predávajúceho ............................ alebo e-mailom na e-mailovú adresu Predávajúceho ............................ . Každá z foriem zaslania objednávky podľa predchádzajúcej vety je rovnocenná.
8. Dopravu tovaru na miesto podľa tejto Dohody, ak nebolo Kupujúcim v objednávke určené iné miesto dodania tovaru je Predávajúci povinný vykonať na vlastné náklady. Predávajúci je povinný vykonať všetky potrebné opatrenia smerujúce k tomu, aby bol tovar dostatočne chránený pred poškodením a/alebo znehodnotením a/alebo zničením.
9. Kupujúci je oprávnený odmietnuť prevzatie tovaru a vrátiť ho na náklady Predávajúceho v prípade, že sa predmet dodávky nezhoduje s predloženou zmluvnou ponukou Predávajúceho a/alebo množstvo a druh sa nezhoduje s objednávkou Kupujúceho a/alebo, ak Kupujúci zistí preukázateľné vady dodaného tovaru a/alebo, nedostatočnú kvalitu tovaru a/alebo ak nebola dodávka realizovaná v dohodnutom termíne. Predávajúci je povinný na vlastné náklady dodaný tovar odviezť z priestorov Kupujúceho a dodať mu nový tovar. O neprevzatí tovaru spíšu poverení zástupcovia zmluvných strán záznam, resp. protokol, z ktorého bude zrejmý dôvod, pre ktorý Kupujúci dodávku odmietol prevziať a náhradný termín plnenia.

**Článok VII.**

**Práva a povinnosti zmluvných strán**

1. Predávajúci sa zaväzuje dodávať tovar v súlade s ustanoveniami tejto RD a na základe objednávok Kupujúceho podľa jeho prevádzkových potrieb.
2. Predávajúci je povinný umožniť Kupujúcemu riadne prevzatie dodaného tovaru formou dodacieho listu a jeho kontrolu.
3. Predávajúci berie na vedomie, že objednávanie tovaru je právom Kupujúceho, nie jeho povinnosťou. Kupujúci sa touto RD nezaväzuje k odberu celého rozsahu predmetu RD a ani k žiadnym pravidelným odberom tovaru. Objednávky tovaru Kupujúceho sa zakladajú výlučne na jeho aktuálnych prevádzkových potrebách.
4. Dodaný tovar špecifikovaný v objednávke Kupujúceho je Predávajúci povinný dodať Kupujúcemu bez vád.
5. Uvedenie predpokladaného množstva tovaru v tejto RD nezaväzuje Kupujúceho na odobratie tovaru v uvedenom množstve ani nezakladá žiadne ďalšie práva Predávajúceho.

**Článok VIII.**

**Záručné podmienky a vady tovaru**

1. Predávajúci zodpovedá za to, že dodaný tovar spĺňa kvalitatívne a technické vlastnosti, zodpovedajúce požiadavkám, ktoré sú stanovené všeobecne záväznými právnymi predpismi, zákonmi NR SR a nariadeniami vlády SR (najmä, nie však výhradne, je registrovaný Štátnym úradom pre kontrolu liečiv), ako i normami a požiadavkami smerníc a nariadení Európskej únie pre zdravotnícke pomôcky. Predávajúci sa zároveň zaväzuje, že tovar ku dňu jeho dodania bude v jeho výlučnom vlastníctve a nebude zaťažený žiadnymi právami tretích osôb a že zároveň bude spĺňať všetky všeobecne záväznými právnymi predpismi a technickými normami stanovené požiadavky na akosť, kvalitu, funkčnosť a prevádzkyschopnosť, ako aj všetky bezpečnostné, požiarne, hygienické a zdravotné normy. V prípade, že sa tak nestane, má tovar vady.
2. Predávajúci poskytne na predmet dodávky záruku v dĺžke trvania zodpovedajúcej dobe exspirácie poskytnutej výrobcom tovaru. Záručná doba začína plynúť dňom prevzatia tovaru.
3. Predávajúci sa zaväzuje, že tovar v čase odovzdávania nebude mať uplynutú viac ako jednu tretinu výrobcom stanovenej exspiračnej doby a počas stanovenej exspiračnej doby bude mať vlastnosti stanovené kvalitatívnymi a technickými parametrami.
4. Kupujúci si vyhradzuje právo prevziať predmet dohody iba bez zrejmých vád.
5. V prípade, ak Predávajúci doručí Kupujúcemu tovar v kvalite a/alebo v množstve nezodpovedajúcom jeho požiadavkám, je Kupujúci oprávnený v lehote do 3 pracovných dní od dodania tovaru požiadať Predávajúceho o dodanie tovaru zodpovedajúceho požiadavkám uvedeným objednávke. Predávajúci je povinný nahradiť reklamovaný tovar tovarom v kvalite a v množstve zodpovedajúcom požiadavkám Kupujúceho, a to v lehote najneskôr do 10 pracovných dní odo dňa oznámenia požiadavky Kupujúceho podľa predchádzajúcej vety. V prípade nedodržania lehoty podľa predchádzajúcej vety Predávajúcim, je Kupujúci oprávnený odstúpiť od objednávky v časti týkajúcej sa vadnej dodávky. Všetky vzniknuté náklady spojené s oprávnenou reklamáciou Kupujúceho znáša v plnom rozsahu Predávajúci.
6. Vady tovaru je Kupujúci povinný písomne reklamovať u Predávajúceho bez zbytočného odkladu po ich zistení, najneskôr však do konca trvania záručnej doby. Pre dodržanie podmienky písomnej reklamácie postačí uplatniť reklamáciu faxom, resp. e-mailom. Predávajúci a kupujúci sa dohodli, že ustanovenia § 428 od. 1 písm. b) a c) Obchodného zákonníka sa nepoužijú a Kupujúci má nároky z vád tovaru vždy, ak tieto vady boli oznámené v lehote uvedenej v tomto článku dohody.
7. Oznámenie Kupujúceho o vadách obsahuje najmä :
8. označenie a číslo RD,
9. označenie a číslo objednávky,
10. názov, označenie a typ reklamovaného tovaru,
11. popis vady,
12. číslo dodacieho listu, príp. iné určenie času dodania,
13. voľbu nároku z vád tovaru kupujúcim.
14. Na účely tejto RD sa oprávnenou reklamáciou rozumie každá reklamácia, ktorá sa týka vád dodaného tovaru.
15. V prípade uplatnenia reklamácia záručná doba prestáva plynúť a dňom prevzatia opraveného alebo nového (vymeneného tovaru) začína plynúť nová záručná doba.
16. Záruka sa nevzťahuje na vady, preukázateľne vzniknuté nevhodnou manipuláciou zo strany Kupujúceho alebo nevhodným skladovaním.
17. Nebezpečenstvo škody na tovare prechádza z Predávajúceho na Kupujúceho momentom odovzdania a prevzatia predmetu kúpy.
18. V ostatných prípadoch, neupravených touto Dohodou, sa budú účastníci dohody riadiť ustanoveniami § 422 a nasl. Obchodného zákonníka, ktoré upravujú nároky zo zodpovednosti za vady tovaru.

**Článok IX.**

**Sankcie**

* 1. V prípade omeškania Predávajúceho s dodaním tovaru, uvedeného v článku III. tejto Dohody v lehote podľa článku VI. ods. 3, zaplatí Predávajúci Kupujúcemu zmluvnú pokutu vo výške 0,05 % z celkovej ceny vrátane DPH nedodaného predmetu kúpy za každý začatý deň omeškania, ak sa účastníci dohody nedohodnú inak.
	2. V prípade neodstránenia vadného plnenia v dohodnutom termíne podľa článku VIII. Tejto Dohody, má Kupujúci právo požadovať od Predávajúceho zmluvnú pokutu vo výške 0,05 % z ceny vadného plnenia vrátane DPH za každý deň omeškania, ak sa účastníci dohody nedohodnú inak.
	3. Uplatnenie zmluvnej pokuty nemá vplyv na náhradu škody, vzniknutej nesplnením zmluvných povinností. Zodpovednosť za škody sa bude riadiť podľa príslušných ustanovení Obchodného zákonníka.
	4. V prípade, ak je Kupujúci v omeškaní do zaplatením kúpnej ceny za dodaný predmet Dohody, Predávajúci má nárok na úrok z omeškania vo výške 0,05 % z dlžnej sumy za každý aj začatý deň omeškania.
	5. Kupujúci vyžaduje započítanie vzájomných pohľadávok podľa § 364 Obchodného zákonníka, vyplývajúcich z uzavretej Dohody. Započítanie vzájomných pohľadávok sa uskutoční nasledovne:

V prípade sankcií za porušenie povinností účastníkov dohody, vyplývajúcich z jednotlivých ustanovení dohody, budú tieto predmetom samostatnej faktúry, ktorá bude započítaná pri úhrade faktúry po prevzatí predmetu Dohody, resp. pri úhrade faktúr po prevzatí predmetu plnenia jednotlivých dodatkov. Predávajúci s uvedenými podmienkami započítania súhlasí.

**Článok X.**

**Nadobudnutie vlastníckeho práva**

1. Vlastnícke právo na predmet kúpy prechádza na Kupujúceho dňom odovzdania tovaru Kupujúcemu, t.j. potvrdením dodacieho listu o odovzdaní a prevzatí predmetu kúpy na základe objednávky.

**Článok XI.**

**Osobitné ustanovenia**

1. Predávajúci sa zaväzuje súčasne s Dohodou vrátane príloh v písomnej podobe, zaslať Dohodu zároveň Kupujúcemu aj elektronicky na adresu: ............................., ako dokument programu word alebo zošit programu excel.
2. Predávajúci sa zaväzuje vyplniť sortimentnú skladbu k tejto Dohode vo formáte a spôsobom podľa vzoru – Spôsob vyplnenia zmluvy, ktorý je zverejnený na internetovej stránke Kupujúceho [www.suscch.eu](http://www.suscch.eu) – časť verejné obstarávanie.
3. Zmluvné strany sa dohodli, že zmluvná strana v postavení veriteľa nepostúpi akúkoľvek svoju pohľadávku z tejto Dohody tretej osobe bez predchádzajúceho písomného súhlasu dlžníka - objednávateľa. Písomný súhlas dlžníka s týmto právnym úkonom je zároveň platný len za podmienky, že bol na tento úkon udelený predchádzajúci písomný súhlas Ministerstva zdravotníctva SR. V prípade, že dôjde zo strany veriteľa k porušeniu tejto dohody a svoje práva a povinnosti z tejto Dohody postúpi tretej osobe, bude toto postúpenie v súlade s § 39 zákona č. 40/1964 Zb. Občianskeho zákonníka v znení neskorších predpisov považované za neplatné. Súhlas dlžníka s postúpením pohľadávok veriteľa podľa predchádzajúcej vety nie je potrebný:
4. pri postúpení pohľadávok veriteľov akciových spoločností, ktorých 100%-ným akcionárom je Ministerstvo zdravotníctva SR v lehote splatnosti a 60 dní po lehote ich splatnosti,
5. pri postúpení pohľadávok veriteľov podriadených organizácií uvedených v Článku 1., písm. A) a neziskových organizácií podľa Článku 1., písm. C) príkazu ministra zdravotníctva SR č. 7/2017 financovaných z kapitálových prostriedkov Ministerstva zdravotníctva SR alebo eurofondov.

**Článok XII.**

**Vyššia moc**

1. Účastníci dohody sú zbavení zodpovednosti za čiastočné alebo úplné neplnenie zmluvných povinností podľa tejto RD v prípade, že toto neplnenie je v dôsledku vyššej moci. Pre účely tejto RD sa za vyššiu moc považujú prípady, ktoré nie sú závislé, ani ich nemôžu ovplyvniť zmluvné strany, napr. vojna, mobilizácia, štrajk, živelné pohromy, povstanie a pod.
2. Tá zmluvná strana, ktorá sa odvolá na vyššiu moc, je povinná to oznámiť druhej zmluvnej strane najneskôr do 5 kalendárnych dní od vzniku tejto skutočnosti a môže požiadať o prípadnú úpravu podmienok RD.
3. Na požiadanie zmluvnej strany, ktorej boli avizované okolnosti vyššej moci, je povinný oznamovateľ predložiť hodnoverný dôkaz.
4. Ak nedôjde k dohode, má zmluvná strana, ktorá sa odvolala na vyššiu moc, právo odstúpiť od tejto RD. Účinky odstúpenia nastanú dňom doručenia oznámenia druhej zmluvnej strane.

**Článok XIII.**

**Subdodávatelia**

1. V prípade, ak Predávajúci zabezpečuje časť plnenia predmetu RD prostredníctvom svojich subdodávateľov, zodpovedá za riadne plnenie predmetu RD tak, akoby ho zabezpečil v celom rozsahu sám.
2. Predávajúci garantuje spôsobilosť subdodávateľov pre plnenie predmetu RD.
3. Predávajúci má právo na zmenu resp. na doplnenie nového subdodávateľa vo vzťahu k plneniu predmetu RD, ktorého sa táto RD týka.
4. Ak Predávajúci zmení, resp. doplní nového subdodávateľa je povinný najneskôr v deň, ktorý predchádza dňu účinnosti zmeny, aktualizovať znenie Prílohy č. 2 tejto RD – Zoznam subdodávateľov a podiel subdodávok a doručiť ju Kupujúcemu spolu s písomným oznámením, v ktorom uvedie všetky podrobnosti týkajúce sa zmeny, resp. doplnenia nového subdodávateľa, pričom účastníci dohody sa zároveň výslovne dohodli, že pre prijatie zmeny, resp. doplnenie subdodávateľa sa nevyžaduje uzavretie samostatného písomného dodatku. Nedodržanie povinností stanovených Predávajúcemu týmto ustanovením RD sa považuje za podstatné porušenie zmluvných podmienok Predávajúcim a zakladá právo Kupujúceho odstúpiť od tejto RD. Predávajúci je zároveň povinný nahradiť škodu, ktorá vznikla Kupujúcemu porušením tejto povinnosti.
5. V prípade zistenia, že subdodávateľ počas trvania tejto RD nie je v súlade s ust. § 11 ods.1 zákona č. 343/2015 Z. z. o verejnom obstarávaní v znení neskorších predpisov, zapísaný v registri partnerov verejného sektora, je Kupujúci oprávnený od tejto RD odstúpiť.
6. Predávajúci je povinný na požiadanie Kupujúceho predložiť Kupujúcemu všetky zmluvy uzavreté v súvislosti s plnením podľa tejto RD so subdodávateľmi.

**Článok XIV.**

**Trvanie Dohody a ukončenie platnosti Dohody**

1. Táto Dohoda sa uzatvára na dobu určitú na **12 mesiacov** od nadobudnutia účinnosti Dohody alebo do naplnenia dohodnutého maximálneho finančného rozsahu vo výške celkovej ceny príslušnej časti predmetu Dohody podľa prílohy č. 1 tejto RD v závislosti od toho, ktorá z uvedených skutočností nastane skôr.
2. Účastníci dohody majú právo ukončiť platnosť tejto RD:
	* 1. písomnou dohodou oboch zmluvných strán,
		2. písomnou výpoveďou v 2-mesačnej výpovednej lehote aj bez uvedenia dôvodu,
		3. písomnou výpoveďou v 1-mesačnej výpovednej lehote z dôvodov uvedených nižšie v bode 4. tohto článku RD,
		4. odstúpením od RD v prípade podstatného porušenia zmluvných povinností niektorej zo zmluvných strán.
3. Za podstatné porušenie tejto RD zo strany Kupujúceho sa považuje neuhradenie faktúry do 30 dní po lehote splatnosti.
4. Za podstatné porušenie tejto RD zo strany Predávajúceho sa považuje porušenie zmluvných povinností, a to predovšetkým akékoľvek omeškanie Predávajúceho s riadnym a včasným plnením predmetu RD podľa dohodnutých zmluvných podmienok, nesplnenie povinností podľa Článku V. tejto RD. Zároveň sa za podstatné porušenie RD považuje omeškanie Predávajúceho s riadnym odstránením vád podľa Článku VIII. tejto RD. Kupujúci je oprávnený odstúpiť od RD aj v prípade ak bol na Predávajúceho vyhlásený konkurz alebo bolo začaté konkurzné konanie alebo ak bola Predávajúcemu povolená reštrukturalizácia. Výpovedná lehota podľa bodu 2 písm. b) a c) tohto článku RD začína plynúť prvým dňom nasledujúceho mesiaca po doručení výpovede druhej zmluvnej strane.
5. Odstúpenie od RD je účinné dňom doručenia písomného odstúpenia od RD druhej zmluvnej strane.
6. Počas platnosti a účinnosti RD Predávajúci nie je oprávnený (teda nesmie) svoje dodávateľské práva na predmet RD, ktoré mu vyplývajú zo zmluvného vzťahu uzavretého na základe výsledku verejného obstarávania s Kupujúcim, preniesť na iného dodávateľa alebo odstúpiť inému dodávateľovi.
7. Kupujúci je v prípade, ak to vzhľadom na charakter a povahu predmetu tejto RD relevantné, oprávnený od tejto RD odstúpiť v celom rozsahu, ak mu Predávajúci písomne oznámi, že nie je z objektívnych alebo subjektívnych dôvodov schopný plniť dodávky zmluvného tovaru alebo dodávky niektorého jeho druhu podľa tejto RD. Odstúpenie od RD je účinné dňom doručenia písomného odstúpenia od RD Predávajúcemu.
8. Kupujúci je v prípade, ak to vzhľadom na charakter a povahu predmetu tejto RD relevantné, oprávnený od tejto RD odstúpiť v celom rozsahu, v prípade, ak vo vzťahu k predmetu RD dôjde k takým zmenám, ktoré budú mať za následok nepreplatenie predmetu RD zo zdrojov verejného zdravotného poistenia v zmysle zákona č. 363/2011 Z. z. o rozsahu a podmienkach úhrady liekov, zdravotníckych pomôcok a dietetických potravín na základe verejného zdravotného poistenia. Odstúpenie od RD je účinné dňom doručenia písomného odstúpenia od RD Predávajúcemu.
9. V prípade odstúpenia od RD podľa bodov 2. 7. a 8. tohto článku RD, je Kupujúci oprávnený nespotrebovaný tovar vrátiť Predávajúcemu a Predávajúci sa zaväzuje tento tovar prevziať na svoje náklady a vystaviť Kupujúcemu k vrátenému tovaru dobropis. O odovzdaní a prevzatí tovaru bude spísaný preberací protokol.

**Článok XV.**

**Výmena informácií, oboznamovanie sa s obsahom úkonov a doručovanie**

1. Platí všeobecné pravidlo, že úkony zmluvných strán podľa tejto Dohody sa majú vykonávať vo forme, ktorá zabezpečí preukázateľnosť; v prípade ústne alebo inak neformálne vykonaného úkonu (nenahrávaný telefonát, e-mail bez podpisov), preukazuje jeho prijatie skutočnosť, že adresát sa začal obsahu komunikovaného úkonu zodpovedajúcim spôsobom správať. Zmluvné strany si môžu medzi sebou v tejto otázke zaviesť nejaké zvyklosti.
2. Žiadna zo zmluvných strán neodmietne bezdôvodne požiadavku druhej zmluvnej strany na zaznamenávanie telefonického hovoru. Žiadna zo zmluvných strán bezdôvodne neodmietne potvrdiť prijatie e-mailovej správy bez podpisov, ak to odosielateľ požaduje (hoci aj vo forme implicitného nastavenia).
3. Platí všeobecné pravidlo (vychádzajúce zo zákonnej úpravy), že je písomná forma úkonu je zachovaná aj vtedy, ak je taký úkon vykonaný v elektronickej forme a podpísaný kvalifikovaným elektronickým podpisom osoby oprávnenej prejavovať navonok vôľu za konajúcu zmluvnú stranu. Dohoda však môže výslovne určiť, že nejaký úkon musí byť vyhotovený vo forme listiny – v takom prípade sa bezpodmienečne vyžaduje, aby bol úkon (a jeho obsah) zachytený na papieri a riadne podpísaný podpisom osoby oprávnenej prejavovať navonok vôľu za konajúcu zmluvnú stranu. Doručenie listiny sa môže uskutočniť jedine osobne, kuriérom alebo poštovým podnikom vo forme doporučeného listu.
4. Vo forme listiny musí byť vyhotovená:
5. výpoveď Dohody;
6. odstúpenie od Dohody;
7. dodatok k Dohode.
8. Listiny sa doručujú adresátovi úkonu osobne (kdekoľvek je adresát zastihnutý) alebo kuriérom alebo prostredníctvom poštového podniku a to na adresu, ktorá je uvedená v príslušnom registri (obchodný register u právnických osôb - podnikateľov; u fyzických osôb – podnikateľov obchodný register a len ak nie sú zapísané v obchodnom registri potom živnostenský register).
9. Listina doručovaná osobne sa považuje za doručenú
10. dňom skutočného prevzatia zásielky obsahujúcej doručovanú listinu adresátom (bez ohľadu na to, či sa adresát tým dňom aj skutočne oboznámil s obsahom listiny);
11. dňom odmietnutia prevzatia zásielky obsahujúcej doručovanú listinu adresátom.
12. Listina doručovaná kuriérom alebo prostredníctvom poštového podniku sa považuje za doručenú:
13. dňom skutočného prevzatia zásielky obsahujúcej doručovanú listinu adresátom (bez ohľadu na to, či sa adresát tým dňom aj skutočne oboznámil s obsahom listiny);
14. dňom odmietnutia prevzatia zásielky obsahujúcej doručovanú listinu adresátom;
15. desiatym dňom po podaní zásielky obsahujúcej doručovanú listinu kuriérovi alebo na poštovú prepravu (bez ohľadu na to, či sa adresát aj skutočne oboznámil s obsahom listiny)
16. vrátením sa zásielky obsahujúcej doručovanú listinu späť odosielateľovi ako nedoručiteľnej, ak už nenastali účinky doručenia podľa bodu c.
17. Ak je úkon vykonaný v elektronickej forme a podpísaný kvalifikovaným elektronickým podpisom osoby oprávnenej prejavovať navonok vôľu za zmluvnú stranu, oznamuje sa (doručuje sa) takýto úkon prostredníctvom elektronickej pošty (ako príloha e-mailu) a považuje sa za doručený (resp. oznámený) jeho adresátovi, ak adresát potvrdí jeho prijatie. Ak sa potvrdenie neuskutoční do 48 hodín, považuje sa úkon za doručený uplynutím tých 48 hodín. Potvrdenie podľa predchádzajúcej vety sa zasiela prostredníctvom e-mailu alebo SMS pôvodnému odosielateľovi.

**Článok XVI.**

**Záverečné ustanovenia**

1. Táto Dohoda nadobúda platnosť dňom jej podpisu oboma účastníkmi dohody a účinnosť dňom nasledujúcim po dni jej zverejnenia v Centrálnom registri zmlúv.
2. Neoddeliteľnou súčasťou tejto Dohody je Príloha č.1 a Príloha č. 2 pokiaľ sa uplatňuje zoznam subdodávateľov.
3. Práva a povinnosti účastníkov dohody, pokiaľ nie sú upravené touto Dohodou, sa riadia príslušnými ustanoveniami Obchodného zákonníka a príslušnými všeobecne záväznými právnymi predpismi, platnými na území Slovenskej republiky.
4. Meniť alebo dopĺňať obsah tejto Dohody je možné iba formou písomných dodatkov, ktoré budú platné, ak budú riadne potvrdené a podpísané oprávnenými zástupcami oboch účastníkov dohody.
5. Táto Dohoda je vyhotovená v štyroch rovnopisoch, pričom každý z účastníkov dohody obdrží po dve vyhotovenia.
6. Účastníci Dohody sú uzrozumení s tým, že táto Dohoda sa považuje za povinne zverejňovanú zmluvu v zmysle zákona č. 211/2000 Z.z. o slobodnom prístupe k informáciám v znení neskorších predpisov. Zároveň účastníci dohody súhlasia s tým, že Kupujúci, zverejní celý obsah tejto Dohody v Centrálnom registri zmlúv vedenom Úradom vlády SR a to v rozsahu a štruktúre, ktorá je daná nariadením vlády SR č. 498/2011 Z.z. ktorým sa ustanovujú podrobnosti o zverejňovaní zmlúv v Centrálnom registri zmlúv a náležitosti informácie o uzatvorení zmluvy.
7. Ak niektoré ustanovenia tejto Dohody sú neplatné, alebo sú platné len sčasti alebo neskôr stratia platnosť, nie je tým dotknutá platnosť ostatných ustanovení. Namiesto neplatných ustanovení sa použije úprava, ktorá sa čo najviac približuje zmyslu a účelu tejto Dohody.
8. Účastníci dohody vyhlasujú, že si túto Dohodu pred jej podpísaním prečítali, jej obsahu porozumeli, Dohoda je prejavom ich slobodnej a vážnej vôle, Dohoda nebola uzatvorená v tiesni, ani za inak nevýhodných podmienok a na znak súhlasu ju popísali.

Prílohy:

1. Opis a cena predmetu Dohody
2. Subdodávatelia

V ..................................., dňa ................. V Banskej Bystrici, dňa .....................

Za Predávajúceho: Za Kupujúceho:

Stredoslovenský ústav srdcových a cievnych chorôb, a.s.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

MUDr. Juraj Frajt, MPH

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

MUDr. Matej Vozár, MPH

Príloha č. 2 Dohody

## Subdodávatelia

|  |  |  |  |
| --- | --- | --- | --- |
| Subdodávateľ (názov, sídlo, IČO) | Predmet subdodávky | Predpokladaný podiel zákazky zadávaný subdodávateľovi | Osoba oprávnená konať za subdodávateľa (meno a priezvisko, adresa pobytu, dátum narodenia) |
|  |  |  |  |
|  |  |  |  |
|  |  |  |  |